Správa zo zahraničnej pracovnej cesty

1.  Účastník ZPC:

Ing. Benedikt Badánik, PhD. – odborný asistent 
Katedra leteckej dopravy 
Žilinská univerzita v Žiline
Univerzitná 1
010 26 Žilina
Hlavný delegát Ministerstva školstva, vedy, výskumu a športu SR v Programovom výbore pre navigáciu ESA
Znalosť jazykov: anglický - plynulý

2.  Zahraničná pracovná cesta:
štát/mesto: Francúzsko / Paríž
Dátum: 29.11. – 30.11. 2012
Prijímajúca organizácia: Európska vesmírna agentúra ESA, 8/10 Rue Mario Nikis, Paríž
Účel cesty: účasť na 81. zasadnutí programového výboru „PB-NAV“ (Programme Board on Satellite Navigation) ESA. Cestovné a pobytové náklady hradilo MŠVVŠ SR. 

3.  Rámcový program pobytu:
29.11.2012 cesta Žilina - Bratislava – Schwechat, let Viedeň – Paríž C.D.G.
30.11.2012 9:00 – 11:00 účasť na zasadnutí, let Paríž C.D.G. – Viedeň, cesta Schwechat – Bratislava - Žilina

4.  Stručný priebeh rokovaní:

	Výbor PB-NAV na svojom zasadnutí dňa 29.11.2012 prezentoval úspešný štart rakety Ariane5 zo strediska Europe’s Spaceport vo Francúzskej Guiane. Raketa úspešne vyniesla na obežnú dráhu dva telekomunikačné satelity Eutelsat-21B and Star One-C3. 

Let rakety Ariane5 s označením VA210 bol v poradí 52. Úspešný let v rade od decembra 2002.

Ďalší štart rakety Ariane 5 ECA (VA211) je naplánovaný na 19. decembra 2012. Vynesie dva satelity SKYNET 5D a MEXSAT-3. 

Výbor PB NAV zvlášť privítal poľskú delegáciu, ktorá bola po prvý raz prizvaná na jedho zasadnutie ako delegácia krajiny, ktorá je plnoprávnym členom ESA (ktorým sa stala v dňoch 20. – 21. 11.2012 na ministerstej schôdzke ESA). 

Výbor PB NAV sa na zasadnutí zaoberal tiež stavom systému EGNOS, kde by mal byť dodržaný plán nasadenia 14 satelitov systému GALILEO v roku 2014. 

Na žiadosť poľskej delegácie bola podaná správa o príprave budovania stanice RIMS na Ukraine. 

Časť diskusie výboru PB NAV bola venovaná stavu projektu GNSS-2/GALILEO s ohľadom na vývoj jednotlivých satelitov a overovaciu fázu prevádzky satelitov na obežnej dráhe. Výbor skonštatoval, že infraštruktúra, ktorá bola na orbitálne overovanie prevádzky systému GALILEO nasadená od roku 2011 pracuje bez väčších problémov a spoľahlivo. 

Jedným z bodov programu bola diskusia o stave pojektu European GNSS Evolution Programme. Je možné konštatovať, že z pohľadu možnej účasti SR na spolupráci s Európskou vesmírnou agentúrou ide o veľmi dôležitý program. Je zároveň možné považovať za veľmi úzko spätý s programovým obdobím v európskom výskume Horizon 2020, kde cez výzvy v oblasti SPACE bude možné zapájať slovenské podniky do špičkového výskumu s výhľadom získania objednávok na výrobu niektorých menších súčastí systému GALILEO ďalšej generácie.	
	Z tohto hľadiska je možné program European GNSS Evolution Programme považovať za jeden z cieľom účasti SR na spolupráci s ESA. Výbor PB-NAV priamo o účasti jednotlivých podnikov rozhoduje. Je preto nutné aby Komisia pre účasť SR na spolupráci s ESA vytvorila podmienky pre zapojenie sa slovenských podnikov do tohto programu. 
5.  Odporúčané závery:

Naďalej sa zúčastňovať zasadnutí výborov v ESA a vytipovať ďalšie programy, v ktorých by sa SR mohla zúčastňovať ako plnohodnotný partner. Umožní to zebezpečiť účinné čerpanie prostriedkov, ktoré SR bude musieť do ESA vkladať v príade, že bude jej plnoprávnym členom.
 
6.   Prehľad prinesenej dokumentácie a miesto jej uloženia
    	Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
Slovenská republika sa prezentovala ako aktívny člen EÚ so záujmom o európsku vesmírnu politiku a o postupnú integráciu SR do ESA. Pre tento cieľ je dôležité zúčastňovať sa rokovaní, na ktoré je SR prizvaná, ako aj nadväzovanie kontaktov so zahraničnými partnermi, pre prenos skúseností a dobrých praktík v oblasti utvárania domácej vesmírnej politiky, vedy a priemyslu. 
8.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	Ing. Benedikt Badánik, PhD., Žilinská univerzita v Žiline
Dátum: 			17. 12. 2012
Správu schválil:		Ing. Diana Demková, riaditeľka OŠEPVaT
				Ing. Róbert Szabó, PhD., GR SVT

Zoznam použitých skratiek:

EGEP 	Program rozvoja európskych GNSS systémov	
EGNOS 	Európsky geostacionárny navigačný pokrývajúci systém	
ESA 	Európska vesmírna agentúra	
GNSS 	Globálne navigačné satelitné systémy	
GSA	Európska GNSS agentúra	
PB-NAV	Programový výbor ESA pre GNSS